Document ID: 32001R2429

Kommissionens forordning (EF) nr. 2429/2001
af 12. december 2001
om ændring af forordning (EF) nr. 1623/2000 om gennemførelsesbestemmelser til Rådets forordning (EF) nr. 1493/1999 om den fælles markedsordning for vin, for så vidt angår markedsmekanismer og ændring af forordning (EF) nr. 442/2001 om indledning af den i artikel 30 i Rådets forordning (EF) nr. 1493/1999 omhandlede krisedestillation for bordvin i Portugal
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1493/1999 af 17. maj 1999 om den fælles markedsordning for vin(1), senest ændret ved forordning (EF) nr. 2826/2000(2), særlig artikel 33, og
ud fra følgende betragtninger:
(1) I forbindelse med indledningen af en krisedestillation i Portugal i produktionsåret 2000/01 er der opstået et ekstra behov for offentlige lokaler til oplagring af den alkohol, der skal leveres til interventionsorganet. Dette har givet anledning til omfattende ombygningsarbejder, som ikke har kunnet afsluttes til tiden. Denne situation gør det vanskeligt for destillationsvirksomhederne at overholde datoen for leveringen af alkohol, som er fastsat til den 30. november 2001. Den bør således forlænges med en måned, og denne ændring skal gælde fra 1. december 2001.
(2) I henhold til artikel 62, stk. 1, i Kommissionens forordning (EF) nr. 1623/2000(3), senest ændret ved forordning (EF) nr. 2047/2001(4), har denne dato udelukkende at gøre med vinydelserne. I henhold til artikel 4, stk. 3, i Kommissionens forordning (EF) nr. 442/2001(5), ændret ved forordning (EF) nr. 1233/2001(6), vedrører denne dato alkohol fra denne destillation.
(3) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Vin -
UDSTEDT FØLGENDE FORORDNING:
Artikel 1
1. I artikel 62, stk. 1, i forordning (EF) nr. 1623/2000 indsættes følgende afsnit: "Uanset første afsnit for så vidt angår Portugal og produktionsåret 2000/01, kan destillationsvirksomheden levere til interventionsorganet senest den 31. december efter den pågældende høst, når produktet har et alkoholindhold på mindst 92 % vol."
2. I artikel 4 i forordning (EF) nr. 442/2001 affattes stk. 3 således: "3. Vinen skal leveres til destilleri senest den 20. juli 2001. Den fremstillede alkohol skal leveres til interventionsorganet senest den 31. december 2001."
Artikel 2
Denne forordning træder i kraft dagen efter offentliggørelsen i De Europæiske Fællesskabers Tidende.
Den anvendes fra den 1. december 2001.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 12. december 2001.

Labels: 3
18
17